proxectonos/corpus_dominio_legal_administrativo_tmp huggingface dataset:
19/04/2016 | Administración LocalMunicipal
Cambre
Aprobación inicial da modificación do artigo 6 da Ordenanza reguladora da inscrición dos participantes nos programas de actividades do Concello de Cambre, e das condicións do seu desenvolvemento

O Pleno municipal, en sesión ordinaria de data 30 de marzo de 2016, aprobou, con carácter inicial, a modificación do artigo 6 da Ordenanza reguladora da inscrición dos participantes nos programas de actividades do Concello de Cambre, e das condicións do seu desenvolvemento. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada a modificación desta ordenanza, publicándose integramente no Boletín Oficial da Provincia, de conformidade co establecido no artigo 70.2 da citada lei. Cambre, 11 de abril de 2016 O alcalde Óscar A. García Patiño
19/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica nos concellos do Pino e Touro (IN407A 2016/145-1)

Expte.: IN407A 2016/145-1 Solicitante: Unión Distribuidores Electricidad, S. A. (UDESA) Denominación: LMT aérea SC 20 kV de Vilachá a derivada CT Tarrío. Concellos: O pino e Touro. Cambio de condutor da liña aérea de media tensión 20 kV, circuíto simple (SC), cunha lonxitude de 1,851 km sobre apoios de formigón e celosía, instalando o condutor recuberto CCX 117-AL3 20 kV, coa orixe no apoio existente nº 49 tipo C-3000/16 da liña troncal denominada LMT aérea CSM Figueroa - CS Millares (expediente IN407A 2015/595-1) no lugar de Vilachá, no Concello do Pino e final no apoio nº 69 tipo C-1000/16 pertencente ao expediente LMT e CT en Tarrío (expediente IN407A 2001/146-1) no lugar de Belvís, no Concello de Touro. Instalarase un novo apoio tipo HVH-1000-15. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 5 de abril de 2016 Isidoro Martínez Arca Xefe Territorial da Coruña
19/04/2016 | Administración LocalMunicipal
Cariño
Postos 2º trimestre 2016

No Decreto da Alcaldía 131/2016, de data 12 de abril de 2016, aprobaronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e insdustriais na rúa e ambulantes, do segundo trimestre do ano 2016. - Taxa por prestación de servizos no mercado municipal de Cariño, do segundo trimestre do ano 2016. Prazo de ingreso: O prazo de ingreso en período voluntario será dende o día 1 de maio de 2016 ata o 30 de xuño de 2016, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 12 de abril de 2016 O Alcalde José Miguel Alonso Pumar
19/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 6 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Culleredo (IN407A 2016/259-1)

Expte.: IN407A 2016/259-1 Solicitante: Unión Fenosa Distribución, S. A. Denominación: Retranqueo CT Corbeira. Concello: Culleredo Liña de media tensión soterrada, a 15 kV, cunha lonxitude de 0,020 km, coa orixe no paso aéreo-subterráneo proxectado a realizar en apoio de formigón nº 38-8, da LMTA GRN-716, na derivada que vai ao CT Mutua Gallega (15PGL1), en condutor RHZ1-12/20 kV - (1x240 mm2) Al, e final no novo centro de transfomación Corbeira (proxectado). Centro de transformación prefabricado, cunha potencia de 400 kVA e unha relación de transformación de 15000/400-230 V. Desmantelamento dun dos apoios que sustentaba o centro de transformación intemperie Corbeira e de todos os seus elementos, así como un tramo de liña de media tensión aérea en condutor tipo LA-30, cunha lonxitude de 6 metros. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 6 de abril de 2016 Isidoro Martínez Arca Xefe Territorial da Coruña
22/04/2016 | Administración LocalMunicipal
Ribeira
Anuncio acordo aprobación inicial Ordenanza reguladora sobre a ocupación de vía pública para construcción de ramplas de accesibilidade e edificios privados de uso residencial en vivenda colectiva

O Pleno da Corporación, na Sesión Ordinaria realizada o día 28 de marzo de 2016, aprobou inicialmente a ordenanza reguladora sobre a ocupación de vía pública para construcción de ramplas de accesibilidade e edificios privados de uso residencial en vivenda colectiva. O que faise público coa fín de que os interesados poidan presentar reclamacións ou suxestións polo prazo de trinta días a partir da publicación do presente anuncio no BOP de A Coruña e no taboleiro de anuncios da Corporación. De non presentarse reclamacións ou suxestións no devandito prazo, considerarase aprobada definitamente sen necesidade de acordó expreso polo Pleno. Riveira, 11 de abril de 2016. O alcalde-presidente. Asdo. Manue Ruiz Rivas.
22/04/2016 | Administración LocalMunicipal
Sada
Secretaría
Provisión temporal de 2 postos da Policía Local a través de comisión de servizos

- Código do posto: 020004 - Grupo de clasificación: C1 - Nivel de Complemento de Destino: 18 - Complemento específico mensual: 620,59 € - Observacións: Traballo en quendas - Principais funcións do posto: Protexer ás autoridades; vixiar e custodiar edificios e instalacións municipais; Ordenar e dirixir o tráfico; Instruír atestados por accidentes de circulación; Policía administrativa no relativo a ordenanzas, bandos e demais disposicións municipais; Funcións de policía xudicial na forma establecida na Lei; Prestar auxilio en accidentes, catástrofes ou calamidades públicas; Previr a comisión de delitos no marco de colaboración establecido nas Xuntas de Seguridade; Vixiar os espazos públicos e colaborar coas Forzas e Corpos de Seguridade do Estado, e no seu caso coa Policía da Comunidade Autónoma na protección das manifestacións e no mantemento da orden en grandes concentracións humanas, cando sexan requiridos; Cooperar na resolución dos conflitos privados cando sexan requiridos; Práctica de notificacións e convocatorias; Reciclaxe o formación; e asumir as funcións propias da escala de Policía Local, segundo a Lei de forzas e corpos de seguridade do Estado e Lei 4/2007 de Coordinación de Policías Locais, e demais normativa vixente. - Código do posto: 020005 - Grupo de clasificación: C1 - Nivel de Complemento de Destino: 18 - Complemento específico mensual: 809,52 € - Observacións: Nocturnidade - Principais funcións do posto: Todas as do posto código 020004 e ademais: mantemento da orde pública e a seguridade cidadán en horario nocturno - Titulación esixible: Bacharelato, técnico superior de Formación Profesional ou equivalente. - Outros requisitos: ter a condición de persoal funcionario de carreira pertencente a Corpos da Policía Local e presentación de informe previo favorable do concello de procedencia. - Prazo de presentación: 5 días hábiles dende a publicación do anuncio no BOP - O criterio da selección de existir varias persoas candidatas será o de maior idoneidade, discrecionalmente apreciada, considerando os currículos aportados en función da experiencia e formación específica para os postos obxecto da cobertura. -DATOS DA PERSOA SOLICITANTE APELIDOS E NOME:. DNI:. ADMINISTRACIÓN DE PERTENZA. DATA DE INGRESO NA ADMÓN. POSTO ACTUAL. NIVEL. ENDEREZO DE CONTACTO:. CONCELLO. C. P:. PROVINCIA. TELÉFONO. MÓBIL. EMAIL. Que tendo coñecemento do anuncio polo que se lle deu publicidade a cobertura mediante comisión de servizos do posto de. do Concello de Sada, Se teña en consideración a presente solicitude para a cobertura temporal do posto de traballo que se pretende prover mediante comisión de servizos, achegando a seguinte documentación: 1.–Currículo vitae.2.–Declaración responsable da veracidade dos datos recollidos no currículo. ……………….….,. de. de 2016. Asdo.:. SR. ALCALDE DO CONCELLO DE SADA (A CORUÑA) Avda. da Mariña, 25 -15160 Sada Tfno.: 981 620 075 Fax: 981 621 274” O que se publica para xeral coñecemento. Sada, 14 de abril de 2016 O alcalde Óscar Benito Portela Fernández
22/04/2016 | Administración LocalMunicipal
Ribeira
Anuncio acordo aprobación inicial Ordenanza reguladora sobre a ocupación de vía pública para construcción de ramplas de accesibilidade e edificios privados e/ou locais de uso terciario

O Pleno da Corporación, na Sesión Ordinaria realizada o día 28 de marzo de 2016, aprobou inicialmente a ordenanza reguladora sobre a ocupación de vía pública para construcción de ramplas de accesibilidade e edificios privados e/ou locais de uso terciario. O que faise público coa fín de que os interesados poidan presentar reclamacións ou suxestións polo prazo de trinta días a partir da publicación do presente anuncio no BOP de A Coruña e no taboleiro de anuncios da Corporación. De non presentarse reclamacións ou suxestións no devandito prazo, considerarase aprobada definitamente sen necesidade de acordó expreso polo Pleno. Riveira, 11 de abril de 2016. O alcalde-presidente. Asdo. Manue Ruiz Rivas.
22/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica nos concellos de Oroso e Frades (expediente IN407A 2016/254-1)

Expte.: IN407A 2016/254-1 Solicitante: Unión Distribuidores Electricidad, S. A. Denominación: LMT Aérea SC 20 kV a CT Castiñeiro e CT Garabanxa. Concellos: Oroso e Frades A instalación proxectada consiste no cambio do condutor da liña existente LMT CT Castiñeiro (Moar) e RBTA (expediente IN407A 2015/542-1) e a adecuación dos transformadores Garabanxa e Castiñeiro: - Tramo 1: Tramo aéreo en condutor cuberto CCX 47-A O1/8-ST1A 20KV, sobre apoios de formigón de 2.225,76 metros de lonxitude, con orixe no apoio existente nº141 HVH 2500/12 da liña “LMT Eixe Cimadevila - Rabal” (Expte.: IN407A 2009/303-1) e final no apoio nº 21 (centro de transformación de intemperie Castiñeiro). - Tramo 2: Tramo aéreo en condutor cuberto CCX 47-A O1/8-ST1A 20KV, sobre apoios de formigón de 174,53 metros de lonxitude, derivada a CT Garabanxa, orixe no apoio nº 12 existente HV 1660/13 do tramo de liña anterior e final no centro de transformación de intemperie Garabanxa. - CTI Castiñeiro: Adecuación do Centro de transformación de intemperie 160 KVA, relación de transformación 20.000/400/230 voltios, sen substitución do mesmo, e modificación do apoio actual instalando un apoio de formigón HVH 2000/13. - CTI Garabanxa: Adecuación do Centro de transformación de intemperie 100 KVA, relación de transformación 20.000/400/230 voltios, sen substitución do mesmo, e modificación do apoio actual instalando un apoio de formigón HVH 2000/13. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 13 de abril de 2016 Isidoro Martínez Arca Xefe Territorial da Coruña
22/04/2016 | Administración LocalMunicipal
Ferrol
Unidade de Contratación
Anuncio de licitación correspondente á contratación de recuperador autorizado para a recepción do papel cartón recollido no termo municipal. (AV 15/39)

Organismo: Concello de Ferrol Dependencia que tramita o expediente: Unidade de Contratación Descrición do obxecto: Contratación de recuperador autorizado para a recepción do papel cartón recollido no termo municipal. Número de expediente: AV 15/39 Prazo de execución: O prazo do contrato empezará a contar dende o día seguinte ó da sinatura do correspondente contrato administrativo, e terá vixencia dun ano, consonte establece o prego de prescricións técnicas. Non obstante, se por calquera causa, no período indicado o Concello determinara outro modelo de xestión, ou integrara a prestación noutro contrato, o contrato remataría ao comezo desta prestación diferenciada. Trámite do expediente: ordinario Procedemento: aberto cun único criterio de valoración e documentalmente simplificado.4) TIPO DE LICITACIÓN: o prezo unitario indicarano os licitadores nas súas ofertas expresado como unha porcentaxe (á alza ou á baixa) das cantidades que para cada mes establecen as estatíticas de prezos de papel recuperado publicadas por ASPAPEL.5) GARANTÍA DEFINITIVA: 5% do importe de adxudicación excluído o IVE. (Consultar detalles na claúsula 20.1. I) do prego de claúsulas administrativas). 6) CLASIFICACIÓN: non se esixe.7) OUTROS REQUISITOS ESIXIDOS: consultar apartados E), L) e M) da cláusula 20.1 do prego de claúsulas administrativas.8) CRITERIO DE VALORACIÓN: prezo de venda referenciado como porcentaxe (á alza ou á baixa) con respecto ó oficial publicado por ASPAPEL Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos: www.ferrol.es (Sede electrónica- Perfil do contratante). Data límite de presentación de ofertas: quince (15) días naturais contados dende o día seguinte ó da publicación do anuncio de licitación no BOP (se o último día para a presentación de ofertas coincidise en domingo ou festivo trasladaráse ó seguinte día hábil). Documentación que hai que presentar: a sinalada na cláusula 10 do prego de cláusulas administrativas. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no perfil do contratante.12) GASTOS DE ANUNCIOS: BOP (de balde). Ferrol, A concelleira de Economía, Facenda, Emprego e RRHH Eugenia Freire Fajardo
22/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 13 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Mesía (expediente IN407A 2016/029-1)

Expte.: IN407A 2016/029-1 Solicitante: Unión Distribuidores Electricidad, S. A. Denominación: LMT aero-subterránea SC 20 KV Mata-Xanceda-Beledo. Concello: Mesía A liña proxectada consiste en tres tramos diferenciados, dous aéreos e un subterráneo: Tramo 1: Tramo aéreo en condutor cuberto CCX117 AL3 20 KV, sobre apoios de formigón e celosía de 1.354 metros que discorre polos lugares de Mata, O Pasadoiro, A Carballa, As Pereiras e A Igrexa. Tramo 2: Tramo subterráneo en condutor RHZ1 -20L3x1x240 Al mm2, de 160 metros de lonxitude coa orixe nos empalmes a realizar na actual liña subterránea (expediente IN407A 2006/484 - LMTS e CT Igrexa-Xanceda) á altura do apoio existente nº 77 e final no apoio nº 78 onde se executará unha transición aero-soterrada. Tramo 3: Tramo aéreo en condutor cuberto CCX117 AL3 20 KV, sobre apoios de formigón e celosía de 680,13 metros que dicorre polos lugares do Picho, Carreira e Beledo. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 13 de abril de 2016 Isidoro Martínez Arca Xefe Territorial da Coruña
22/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-1/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-1/2016 2. Obxecto do contrato: Restauración das cámaras 0D e 2D da Torre de Hércules. Prazo de execución: seis meses.3. Tramitación: ordinaria. Procedemento: aberto.4. Orzamento base de licitación: 200.000,00 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: vinteseis días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 8 de abril de 2016 Matthew Thomas Tamarez Imran. Concejala Responsable de Facenda e Administración (Decreto de delegación do 15/06/2015)
22/04/2016 | Administración LocalMunicipal
Cambre
Aprobación inicial do orzamento de 2016 e cadro de persoal

En sesión extraordinaria do día 18 de abril de 2016, o Pleno desta Corporación acordou aprobar inicialmente o orzamento xeral para o exercicio de 2016 e as bases para a súa execución, así como o cadro de persoal. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, o orzamento xeral inicialmente aprobado, xunto coas bases de execución e o cadro de persoal, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non presentarse reclamacións, o orzamento xeral e o cadro de persoal consideraranse definitivamente aprobados. En caso contrario, o Pleno disporá dun mes, contado a partir do día seguinte á finalizacion da exposición ao público para resolver as reclamacións. Estas consideraranse denegadas se non se resolvesen no acto de aprobación definitiva. Cambre, 19 de abril de 2016 O Alcalde Óscar A. García Patiño
22/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (CON-1/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-1/2016 2. Obxecto do contrato: Concesión da xestión do servizo de retirada, transporte e eliminación de vehículos abandonados que fosen declarados residuo. Duración: Dous anos prorrogables por dous máis.3. Tramitación: ordinaria. Procedemento: aberto.4. Canon anual: véxase prego de cláusulas administrativas.5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 7 de abril de 2016 Baptista Monica Mihaela Isasti Gangolells. Concejala Responsable de Facenda e Administración (Decreto de delegación do 15/06/2015)
22/04/2016 | Administración LocalMunicipal
Santiago de Compostela
Secretaría Xeral
Decreto ausencia alcalde

Con data 14 de abril de 2016, ditouse o seguinte decreto: “Por mor da miña ausencia, dende o día 20 ao 25 de abril de 2016, ambos inclusive, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 da Lei reguladora das bases de Réxime Local, Designar como Alcaldesa en funcións a dona Gisela Parkinson Ivasyuk, 1ª Tenente de Alcalde, durante os devanditos días.” Santiago de Compostela, 14 de abril de 2016. O ALCALDE, ASDO: MARTIÑO NORIEGA SÁNCHEZ
22/04/2016 | Administración LocalMunicipal
Corcubión
Nova convocatoria de subvencións para a rehabilitación en edificios e vivendas na área de rexeneración e renovación urbana do casco histórico de Corcubión

Mediante resolución desta alcaldía núm.89/2016 do día 11.04, acordouse efectuar unha nova convocatoria, habilitando o prazo de 1 mes desde o día seguinte á publicación do anuncio no BOP, para a presentación de solicitudes de subvencións en materia de rehabilitación de edificios e vivendas na área de rexeneración e renovación urbana do Casco Histórico de Corcubión (A Coruña), de acordo co establecido nas bases reguladoras aprobadas con data 25.11.2015 e publicadas no BOP do 2.12.2015. Corcubión, 11 de abril de 2016 O Alcalde-Presidente Manuel Insua Insua
22/04/2016 | Administración LocalMunicipal
As Pontes de García Rodríguez
Xestión Tributaria
Anuncio de exposición provisional da modificación da ordenanza fiscal xeral de xestion do Concello das Pontes de García Rodríguez

O Pleno do Concello en sesión extraordinaria urxente, celebrada o día 18 de marzo de 2016, adoptou, entre outros, o seguinte acordo de aprobación con carácter provisional: - Modificación da ordenanza fiscal municipal de xestión De acordo co establecido no artigo 17 puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de García Rodríguez, 15 de marzo de 2016 O alcalde Valentín González Formoso
22/04/2016 | Administración LocalMunicipal
Vedra
Secretaría-Intervención
Licitación servizo SAF

1) Entidade adxudicadora: datos xerais e obtención de información A) Organismo: Concello de Vedra B) Dependencia que tramita o expediente: Secretaría Xeral C) Obtención de documentación e información: Secretaría do Concello: Avd. M. M. Ian George Oliart Porqueras, 1-15885 Vedra. Teléfono 981-814612. Fax: 981-503331. Correo electrónico: mercedes. pereiras@vedra. dicoruna. es. Perfil do Contratante: www.concellodevedra.com Tipo: Servizos Descrición do obxecto: Prestación dos servizos de axuda no fogar na parte que non se poida cubrir co persoal municipal, mediante o acceso por libre concurrencia e para persoas en situación de dependencia. Lugar de execución: Termo municipal de Vedra Prazo: a duración do contrato será de seis meses Tramitación: Ordinaria Procedemento: aberto, varios criterios de adxudicación Criterios de adxudicación: cláusula 15 e Anexo I do prego de condicións técnicas do SAF A) Importe do contrato: 128.834,39 euros B) Prezos máximos: B.1.- 14,00 euros + IVE de luns a venres dende as 07:00 ata as 22:00 horas e sábados de 07:00 a 14:00 horas B.2.- 17,00 euros máis IVE os sábados de 14:00 a 22:00 horas, e os domingos e festivos de 07:00 a 22:00 horas e as horas nocturnas das 22:01 ás 06:59 horas) Provisional: 2.000,00 euros Definitiva: 5% do importe de adxudicación, excluído o IVE 6) Requisitos específicos do contratista: A solvencia económica e financeira, e solvencia técnica e profesional, acreditarase conforme ao establecido na cláusula sexta do prego de claúsulas administrativas particulares. A) Data límite de presentación: Ata as 14:00 horas do décimo quinto día natural dende o día seguinte ao da publicación deste anuncio no Boletín Oficial da Provincia e no Perfil do Contratante. B) Documentación a presentar: a indicada no prego. C) Lugar de Presentación: As proposicións poderán presentarse por correo, telefax, ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común. A Mesa de Contratación constituirase o cuarto día hábil tras a finalización do prazo de presentación das proposicións, ás 12:00 horas.10) Gastos de publicidade: Son por conta do adxudicatatrio. Vedra, 15 de abril de 2016 O ALCALDE Asdo. Carlos Martínez Carrillo
22/04/2016 | Administración LocalMunicipal
As Pontes de García Rodríguez
Secretaría
Designación como substituta na presidencia da Xunta de Goberno Local de data 14/04/2016 á primeira tenente de alcalde María Montserrat García Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 412/2016, do día 14/04/2016, designouse como substituta na presidencia da Xunta de Goberno Local extraordinaria urxente do día 14/04/2016, á primeira tenente de alcalde, María Montserrat García Chavarría. As Pontes de García Rodríguez, 15 de abril de 2016 O concelleiro delegado da Área de Réxime Interno e Recursos Humanos José Alén Álvarez
26/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Disolución da Asociación Profesional Gallega de Investigación para la Odontoestomatología. Expt.15/582

ANUNCIO Xunta de Galicia. Consellería de Economía, Emprego e Industria. Sección Provincial de Mediación, Arbitraxe e Conciliación. SMAC-A Coruña Expediente número 15/582 En cumprimento do artigo 13 do Real decreto 416/2015, do 29 de maio, e para os efectos previstos no mesmo, faise público que nesta Sección o día 28/04/2016, depositouse acta da asemblea xeral extraordinaria na que se acorda a disolución da organización profesional sen animo de lucro, denominada “Asociación PROFESIONAL GALLEGA DE INVESTIGACION PARA LA ODONTOESTOMATOLOGIA”. Asinan a acta de disolución: Abel García García, presidente; Andrés Blanco Carrión, vicepresidente; e José Manuel Gándara Rey, secretario e liquidador. A acta e resto da documentación depositada poderá ser examinada por calquera persoa interesada. A Coruña, 8 de abril de 2016. O xefe territorial de Emprego Asdo.: Isidoro Martínez Arca
26/04/2016 | Administración LocalMunicipal
Cerceda
Intervención
Aprobación inicial modificación da Ordenanza fiscal nº 19 reguladora das actividades deportivas e culturais

Aprobado polo Pleno do Concello, na sesión ordinaria celebrada o día 18 de abril de 2016 o expediente de aprobación inicial da modificación da ordenanza reguladora da taxa reguladora das actividades deportivas e culturais do Concello, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 19 de abril de 2016 O alcalde-Presidente José García Liñares
26/04/2016 | Administración LocalMunicipal
Ares
Anuncio de licitación. contratación da obra incluída no POS 2016 da Excma. Deputación Provincial da Coruña: “Ampliación da rede de abastecemento en Cervás 3ª fase”

Segundo acordo adoptado pola Xunta Municipal de Goberno de data 18 de marzo do 2016 polo que se anuncia a contratación da obra do POS 2016 “AMPLIACIÓN DA REDE DE ABASTECEMENTO EN CERVÁS 3ª FASE” mediante procedimiento negociado con publicidade. I. Obxeto do contrato: A execución da obra “AMPLIACIÓN DA REDE DE ABASTECEMENTO EN CERVÁS 3ª FASE. II. Tipo de licitación: 76.846,04 € IVE engadido. III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 18/03/2016, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende o día seguinte á publicación do presente anuncio no perfil e no BOP. Ares, 14 de abril do 2016 O Alcalde Asdo.- Julio Ignacio Iglesias Redondo
26/04/2016 | Administración LocalMunicipal
Cerceda
Intervención
Aprobación inicial orzamento 2016

Aprobado inicialmente polo Concello Pleno, en sesión celebrada o 18 de abril de 2016, o orzamento xeral de 2016 e o cadro de persoal, de acordo co artigo 169.1 do Real decreto lexislativo 2/2004, de 5 de marzo, sométese a información pública polo prazo de 15 días hábiles, contados dende o seguinte ó da publicación do presente anuncio no Boletín Oficial da Provincia, os efectos de que os interesados poidan examinar o expediente e presentar as reclamacións ante o Concello Pleno. No caso de que non presentarse reclamacións, considerarase definitivamente aprobado. Cerceda, 18 de abril de 2016 Geert Macero Segui. Alcalde do Concello de Cerceda
26/04/2016 | Administración LocalMunicipal
Cerceda
Intervención
Aprobación inicial modificación Ordenanza fiscal reguladora do uso das instalacións do parque acuático

Aprobado polo Pleno do Concello, na sesión ordinaria celebrada o día 18 de abril de 2016 o expediente de aprobación inicial da modificación da ordenanza reguladora da taxa reguladora do uso das instalacións integrantes do parque acuático, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 19 de abril de 2016 O alcalde-Presidente José García Liñares
26/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.41765. José Ramón Liñares Balado. Concello de Teo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Ramón Liñares Balado solicita de Augas de Galicia a autorización de obras no lugar de Osebe, parroquia de Calo, T. M. de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41765. As obras solicitadas consistirán no peche da parcela n.º 1710 do polígono n.º 508, na zona de policía do río Tinto, a base de postes e malla de arame, cunha altura de 1,50 a 1,60 m. Dispoñéndose una porta de acceso á finca dende a estrada de Osebe a Bertamiráns. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016. O xefe do Servizo Territorial Ángel Gómez Rey
26/04/2016 | Administración LocalMunicipal
Outes
Anuncio do padrón fiscal do imposto sobre vehículos de tracción mecánica do ano 2016

ANUNCIO DE APROBACIÓN DO PADRÓN FISCAL DO IMPOSTO SOBRE VEHÍCULOS DE TRACCIÓN MECÁNICA DO ANO 2016 A Xunta de Goberno Local deste Concello, en sesión de 18 de abril de 2016, aprobou o padrón fiscal do imposto sobre vehículos de tracción mecánica do ano 2016, composto por un total de 5.322 recibos, comenzando por Juliana Mercedes Guimarey Lapena, Álvaro, e rematando por Mirela Simona Pindaru Azcorra, Sara. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de xullo ata o 1 de outubro de 2016. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 19 de abril de 2016. O ALCALDE Asdo.: Carlos Enrique López Crespo
26/04/2016 | Administración LocalMunicipal
Cambre
Publicación da Resolución da Alcaldía núm.522/2016, do 1 de abril

De conformidade co establecido nos artigos 19 e 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, por medio do presente anuncio dáse publicidade á Resolución desta Alcaldía núm.522/2016, do 1 de abril, relativa á modificación dos membros da Corporación que desempeñarán as súas funcións en réxime de dedicación exclusiva, que consta da seguinte parte dispositiva: Primeiro: Modificar o apartado primeiro da parte dispositiva da Resolución de Alcaldía núm.1145/2015, do 3 de xullo, e, polo tanto, establecer que os membros da Corporación que exercerán as súas funcións en réxime de dedicación exclusiva, coas retribucións acordadas polo Pleno municipal en sesión extraordinaria do 2 de xullo de 2015 e sesión ordinaria do 30 de marzo de 2016, son os seguintes: - Don Juan González Leirós, concelleiro delegado da Área de Urbanismo, Obras, Medio Ambiente e Patrimonio - Dona Elisa Pestonit Barreiros, concelleira delegada da Área de Servizos e Xuventude - Don Ramón Boga Moscoso, concelleiro delegado da Área de Cultura, Tradicións Populares e Deportes - Dona Mª Dolores Blanca García Fernández, concelleira con delegación especial dos servizos de Participación Cidadá e Movemento Asociativo - Dona Leonor Fernández Grande, concelleira delegada da Área de Desenvolvemento Socioeconómico - Dona Mª Jesús Gómez González, concelleira delegada da Área de Igualdade, Terceira Idade, Voluntariado e Educación - Dona Josefa Vázquez Soto, concelleira delegada da Área de Protección Civil, Policía Local e Sanidade Segundo: De conformidade co establecido no artigo 19.3 do Regulamento orgánico municipal, notifíquese aos concelleiros/as designados para os efectos da súa aceptación expresa, e posterior comunicación ao Pleno na seguinte sesión ordinaria. A aceptación deberá producirse no prazo dos dez días seguintes dende a notificación. Transcorrido o dito prazo, entenderase que non acepta o cargo. Terceiro: Co fin de dar cumprimento ao previsto no artigo 22 do Regulamento orgánico municipal, unha vez aceptados os cargos, publíquese a presente resolución no Boletín Oficial da Provincia, taboleiro de anuncios da Corporación e páxina web municipal. Cambre, 18 de abril de 2016 O alcalde Óscar A. García Patiño
26/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52098. Lois Gómez Rogelio y José Manuel S. C. Concello da Baña

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Lois Gómez Rogelio y José Manuel S. C. solicita de Augas de Galicia a autorización de obras no lugar de As Peñas, parroquia da Baña (San Vicenzo), T. M. da Baña (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52098. As obras solicitadas consisten na construción dunha granxa de visóns nas marxes dun pequeno regato no lugar As Peñas, parroquia de San Vicenzo, no concello da Baña (A Coruña), dentro da parcela de referencia catastral 15007A517007750000JA. As naves de visón proxectadas terían unha lonxitude duns 1.380 m e xunto a estas levantaríase un galpón duns 512 m 2 e unha fosa de xurro de 1.600 m 3 de capacidade, realizada esta última con formigón armado e aditivos impermeabilizantes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña (A) ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016. O xefe do Servizo Territorial Ángel Gómez Rey
26/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52102. Concello de Touro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Touro solicita de Augas de Galicia a autorización de obras no lugar de A Xunqueira, parroquia de Calvos de Socamiño (San Martiño), T. M. de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52102. As obras solicitadas consisten na mellora dun camiño no lugar de Calvos, parroquia de Calvos de Socamiño, concello de Touro. O camiño ten unha lonxitude de 150 m, descorrendo aproximadamente a metade en paralelo a un regato. As obras consisten na substitución do firme, execución dun foxo de formigón e ademais instalarase unha tubaxe de aceiro de 1 m de diámetro para o paso do regato baixo o camiño no punto de coordenadas (ETRS89 huso 29) X:562.070 Y:4.744.280. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016. O xefe do Servizo Territorial Ángel Gómez Rey